UZNESENIE PREDSEDU SÚDU PRE VEREJNÚ SLUŽBU
z 8. novembra 2007
Vec F‑50/07 AJ
Valentina Hristova
proti
Komisii Európskych spoločenstiev
„Právna pomoc“
Predmet: Žiadosť, ktorou V. Hristova žiada o poskytnutie právnej pomoci na základe článku 94 Rokovacieho poriadku Súdu prvého stupňa,
uplatniteľného mutatis mutandis na Súd pre verejnú službu v čase podania žiadosti o poskytnutie právnej pomoci podľa článku 3 ods. 4 rozhodnutia Rady 2004/752/ES,
Euratom z 2. novembra 2004, ktorým sa zriaďuje Súd pre verejnú službu Európskych spoločenstiev (Ú. v. EÚ L 333, s. 7) na účely
podania žaloby, ktorej predmetom je zrušenie rozhodnutia výberovej komisie verejného výberového konania EPSO/AST/14/06 z 3. apríla
2007 o jej nepripustení ku skúškam tohto výberového konania usporiadaného Úradom pre výber zamestnancov Európskych spoločenstiev
(EPSO) na vytvorenie rezervy pre budúci nábor asistentov bulharskej štátnej príslušnosti v oblasti sekretárskych prác (Ú. v. EÚ
C 145 A, s. 22)
Rozhodnutie: Žalobkyni sa priznáva právna pomoc. Suma vo výške nákladov žalobkyne bude po predložení príslušných dokladov zaplatená advokátom
ustanoveným pre jej zastupovanie v maximálnej výške 1 000 eur za písomnú časť konania a 1 000 eur za ústnu časť konania. Angel
Kerelov a Georgi Kerelov sú ustanovení advokáti pre zastupovanie žalobkyne.
Abstrakt
Konanie – Žiadosť o bezplatnú právnu pomoc – Podmienky poskytnutia
(Rokovací poriadok Súdu prvého stupňa, článok 94 ods. 1 až 3 a článok 96 ods. 3; rozhodnutie Rady 2004/752, článok 3 ods.
4)